তিনি আরও বলেন, গ্রামীণফোনের প্রতি আমার কোনো ক্ষোভ নেই। জনগণকে সতর্ক করতে অভিযোগ করি, যাতে আমার মতো সাধারণ লোকজন প্রতারিত না হন। তিনি বলেন, পণ্য বা সেবা ক্রয়ের ক্ষেত্রে কেউ প্রতারিত হয়ে ভোক্তা অধিকার সংরক্ষণ অধিদফতরে অভিযোগ করলে তারা যথাযথ ব্যবস্থা নেয়। কিন্তু প্রচারের অভাবে সাধারণ মানুষ তা জানে না। এজন্য অধিদফতরের উচিত জনসচেতনতামূলক কার্যক্রম চালানো। একই সঙ্গে গণমাধ্যমে বিজ্ঞাপন দিয়ে প্রচার করা, যাতে প্রতারকদের বিরুদ্ধে অভিযোগ করলে প্রতিকার পাওয়া যায়। শুধু শিবলী ও তৌফিকই নন, যেকোনো ভোক্তা প্রতারণার বিষয়ে অভিযোগ করতে পারেন। আর অভিযোগ করলে যেমন প্রতিকার মিলবে তেমনই মিলবে পুরস্কারও।